ஜம்ஜம் ஹாஜியார் அவர்களது பண்போ அலாதியானது. தனிப்பட்ட முறையில் அவர் நேர்மை, ஒழுக்கம், தூய்மை என வாழ்ந்தவர். சமுதாயம் என்று வரும்போது உலமாக்களை கண்ணியப்படுத்தல், ஏழை - எளியோருக்கு உதவல் என வலது கை செய்வது இடது கைக்குத் தெரியாமல் அற்புதமான பல உதவிகளை தன் வாழ்நாளெல்லாம் செய்து வந்தவர். உதவி கோரி வருவோருக்கு ஒருபோதும் இல்லையென்று சொல்லாத அற்புதமான ஜீவன் அவர். அதற்காகத்தான் அவருக்கு இன்றளவும் பேரும், புகழும் நிலைத்து நிற்கிறது. அவர்கள் விட்டுச் சென்ற பணியையும் அக்குடும்பத்தார் இவ்வுலகம் உள்ளளவும் தொய்வின்றித் தொடர வேண்டும். அவர்களது நிறுவனமான ஜம்ஜம், புனித மக்காவிலுள்ள ஜம்ஜம் கிணறு எப்படி உலக முடிவு நாள் வரை பெருமகத்துவமிக்கக் குடிநீரை வழங்கிக் கொண்டே இருக்குமோ அது போல, பெரும் வருமானத்தை ஈட்டிக் கொண்டும், அதைத் தேவை யுடையோருக்கு அள்ளியள்ளி வழங்கிக் கொண்டும் இருக்க வேண்டும் என நான் பிரார்த்திக்கிறேன்.இவர்களது சிறப்புகள், செய்த வணிகங்கள், ஈட்டிய பொருளாதாரத்தைக் கொண்டு வாரி வாரி வழங்கிய நிகழ்வுகள் என அனைத்தையுமே தங்களாலியன்ற அளவுக்கு இம்மலரில் பதிவு செய்திருக் கிறார்கள். அப்படிப்பட்ட இந்த மலர் இந்த ஊருக்கான வரலாற்றுப் பதிவாக இருக்கப் போகிறது.